Па меры бесперапыннага павелічэння аб'ёму задач, звязаных з гарантаваннем ваеннай бяспекі, змяненняў ваенна-палітычнага становішча, поглядаў на падрыхтоўку і вядзенне сучаснай вайны і ўзброенай барацьбы, Генеральны штаб перажыў пэўныя змены, яго функцыі няўхільна пашыраліся і ўскладняліся. Найбольш важным у гэтым плане з'явілася ажыццяўленне стратэгічнага планавання ў галіне абароны дзяржавы. Першыя дакументы былі распрацаваны і зацверджаны Прэзідэнтам краіны ў 2003 — 2004 гадах. Пасля яны ўдакладняліся, а беларускі вопыт па распрацоўцы дакументаў ваеннага планавання стаў запатрабаваны ў іншых краінах.